کولومبیانین پایتختی بوگوتا ونزوئلا‌لی گؤچمن‌لار اوچون یارادیلان چادیر دوشرگه‌ده، گؤچمن‌لر و وظیفه‌لی‌لر آراسیندا، یئمک‌لری پیس اولماسی سببیله دارتیشما چیخدی.
انگاتیوا سمتینده بیر یاشیل ساحه اوزرینده 13 نوامبردا قورولان و 500دن چوخ ونزوئلا‌لی گؤچمنین قالدیغی دوشرگه‌ده چیخان دارتیشما بؤیوک بیر دعوایا چئوریلدی.
سوسیال مئدیایا عکس اولونان گؤرونتولرده کؤچمن‌لرین وظیفه‌لی‌لری دوشرگه خاریجینه قووالادیغی و بوگوتا بلدیه‌سی‌نین چادیرلارینا سالدیردیغی گؤرولرکن، 2 کؤچمن'ین یونگول یارالاندیغی حادثه‌لر کولومبیا چئویک قوّت ESMAD پولیس‌لری‌نین موداخیله‌سی ایله ساکیت‌لشدی.
مسئله ایله باغلی مطبوعات کونفرانسی کئچیرن بوگوتا بؤیوکشهر بلدیه‌سی امنیت و توپلوم کاتیب‌لیگی نماینده'لریندن ژایرو گارسیا، دوشرگه‌ده سیّار منطقه تشکیل ائدیله'جگینی و نیظام‌سیزلیق چیخاران ونزوئلا‌لی‌لار حقوقی وضعیت‌لری‌نین کولومبیا گؤچمن ایداره‌سی‌نین آراشدیراجاغینی بیلدیریب.
کریستینا ولز ایسه حادثه سونراسی 4 نفر حاقیندا قانونی عملیات باشلانیلدیغینی و دوشرگه‌یه امنیت کامرا‌لاری قورولاجاغینی بیلدیریب.
هئچ کیمه قایدا‌لاری پوزماسینا ایجازه وئر وورغولایان ولز، پروبلم چیخاران آدام‌لارین دوشرگه‌دن کنارا چیخاریلاجاغینی دئییب.
ولز، بوگوتانین، ونزوئلا‌لی‌لار اوچون قاپی‌لارینی آچیق ساخلاماغا داوام ائدجگینی ده سؤزلرینه علاوه ائدیب.
دوشرگه‌دکی حادثه ایله باغلی آنادولو آژانسینا دانیشان ونزوئلا‌لی رونالقوی فیگوئروا ایسه حادثه‌نین یئمک‌لرین یئترسیزلیغی و سون توکه'تیم تاریخی کئچمیش محصول‌لارین وئریلمه‌سین‌دن ایره‌لی گلدیگینی سؤیله‌دی.
اوشاق‌لارا و قادین‌لارا وئریلن ناهاردا یالنیز چؤرک، میوه شیره‌سی، آلما و کارامل اولدوغونو دیله گتیرن فیگوئروا، "بونونلا بیر اوشاق، یا دا حامیله قادین نئجه دویسون"؟ دئدی.
فیگوئروا، بلدیه ایشچی‌لری‌نین، وئریلن بعضی محصول‌لارین اتیکت‌لرینی چیخاردیق‌لارینی قئید ائده‌رک، بو محصول‌لارین سون توکه'تیم تاریخی‌نین کئچدیگینی ادعا ائدیب.
